Maraming nagtatanong sa akin - "Sino ang mga iboboto mo?"

Ang sagot ko palagi ay "Hindi ko pa alam, hindi pa sila nangangampanya at wala pa akong naririnig o nababasang mga plataporma o legislative agenda nila."

"Pero," dagdag ko, "lahat ng nakita kong may tarp, poster, TV ad, gimik, patudchada, paramdam o pautot bago magumpisa ang "campaign period" (February 11 at March 28) nila ay tanggal agad sa listahan ko, lalung-lalo na iyong mga may numero pang kasama sa mga retokadong mukha nila."

Ang tanong nila uli sa akin ay "bakit naman"?

Ang sagot ko ay simple lang - "Wala silang character."